Ungaria a decis să renunţe la folosirea vaccinului rusesc anti-COVID. Explicația ungurilor.
Rusia are o capacitate de producţie inadecvată", a spus Gergely Gulyas. Achiziţia de vaccinuri la scară largă în Ungaria va avea loc "în cadrul procedurii UE sau din China". Viktor Orban a fost criticat de-a lungul mandatului său în fruntea executivului pentru construirea de relaţii cu liderul rus Vladimir Putin.
Ungaria va cumpăra vaccinuri anti-COVID-19 fie prin mecanismul de achiziție al Uniunii Europene, fie direct din China, din motiv că Rusia nu deţine suficiente capacităţi de producţie a vaccinului, a declarat joi şeful de cabinet al premierului ungar Viktor Orban, transmite Reuters."Rusia are o capacitate de producţie inadecvată", a spus Gergely Gulyas pe canalul de televiziune ATV.El a adăugat că Ungaria s-a bucurat să ia parte la testele din Rusia, dar că achiziţia de vaccinuri la scară largă va avea loc "în cadrul procedurii UE sau din China".Observațiile lui Gergely Gulyas sunt primele semnale clare că vaccinurile ruseşti nu vor fi folosite pentru vaccinarea în masă din Ungaria, subliniază Reuters, amintind că și Viktor Orban a fost criticat de-a lungul mandatului său în fruntea executivului pentru construirea de relaţii cu liderul rus Vladimir Putin, inclusiv prin proiecte comune de anvergură, cum este cel al unei noi centrale nucleare.